**ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู**

**สังกัดสำนักงานเขตพื้นที่การศึกษามัธยมศึกษาปทุมธานี**

**สุดารัตน์ รื่นชาญ1 สุทธิพร บุญส่ง2 และ พิมลพรรณ เพชรสมบัติ3**

**1,2,3สาขาวิชาการบริหารการศึกษา คณะครุศาสตร์อุตสาหกรรม มหาวิทยาลัยเทคโนโลยีราชมงคลธัญบุรี**

**1E-mail: sudarat\_r@mail.rmutt.ac.th, 2E-mail: sutthiporn\_b@rmutt.ac.th, 3E-mail: Pimolpun\_p@mail.rmutt.ac.th**

**บทคัดย่อ**

การวิจัยนี้มีวัตถุประสงค์ 1) เพื่อศึกษาทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี 2) เพื่อศึกษาการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี และ   
3) เพื่อศึกษาความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงาน  
เขตพื้นที่การศึกษามัธยมศึกษาปทุมธานี กลุ่มตัวอย่างเป็น ครูสังกัดสำนักงานเขตพื้นที่การศึกษามัธยมศึกษาปทุมธานี   
ปีการศึกษา 2566 จำนวน 327 คน เครื่องมือที่ใช้ในการเก็บข้อมูล ได้แก่ แบบสอบถาม สถิติที่ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน และค่าสัมประสิทธิ์สหสัมพันธ์แบบเพียร์สัน (Pearson’s Product Moment Correlation Coefficient)

ผลการวิจัยพบว่า 1) ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมอยู่ในระดับมาก 2) การปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี   
โดยภาพรวมอยู่ในระดับมากที่สุด และ 3) ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมมีความสัมพันธ์กันทางบวกในระดับปานกลาง อย่างมีนัยสำคัญทางสถิติที่ระดับ 0.01

**คำสำคัญ:** ความสัมพันธ์,ทักษะผู้บริหารสถานศึกษา, การปฏิบัติงานของครู

**The Relationship Between the Administrative Skills of School Administrators and the Teacher Performance under the Pathum Thani Secondary Educational Service Area Office**

**Sudarat Ruenchan 1 Sutthiporn Boonsong 2 Pimolpun Phetsombat 3**

**1,2,3 Department of Educational Administration, Faculty of Industrial Education,**

**Rajamangala University of Technology Thanyaburi**

**1E-mail: sudarat\_r@mail.rmutt.ac.th, 2E-mail: sutthiporn\_b@rmutt.ac.th, 3E-mail: Pimolpun\_p@mail.rmutt.ac.th**

**ABSTRACT**

This research aimed to 1) investigate the administrative skills of school administrators under the Pathum Thani Secondary Educational Service Area Office, 2) explore teacher performance under the Pathum Thani Secondary Educational Service Area Office, and 3) examine the relationship between the administrative skills of school administrators and teacher performance under the Pathum Thani Secondary Educational Service Area Office. The research sample consisted of 327 teachers under the Pathum Thani Secondary Educational Service Area Office in the academic year 2023. The instrument was a questionnaire. To analyze the data, the researcher used statistical tools consisting of frequency, percentage, mean, standard deviation, and Pearson’s Product Moment Correlation Coefficient.

The results of the research found that: 1) the administrative skills of school administrators under the Pathum Thani Secondary Educational Service Area Office showed an overall high level. 2) teacher performance was at the highest level in an overview,and 3) Overall, the relationship between the administrative skills of school administrators and the performance of teachers was positively related at a moderate level with statistical significance at the .01 level.

**Keywords:** Relationship, Skill School Administrator, Teacher Performance

**บทนำ**

ปัจจุบันโลกมีการเปลี่ยนแปลงไปอย่างรวดเร็ว กระแสโลกาภิวัตน์ได้เข้ามามีอิทธิพลต่อหลาย ๆ ประการในสังคม   
ไม่เว้นแต่ระบบการศึกษาที่มีการปรับเปลี่ยนไปตามการเปลี่ยนแปลงของสังคมโลก เพื่อก่อให้เกิดความทันสมัยในองค์ความรู้ และสอดคล้องต่อผู้ศึกษา และยังมีส่วนช่วยดึงดูดให้ผู้ที่สนใจเข้ามาศึกษาและนำองค์ความรู้ไปใช้เพื่อเกิดประโยชน์ต่อไป (ชนัษฎาภรณ์ ใจแน่น, 2560) สถานศึกษาต้องจัดการการศึกษาโดยยึดหลักการมีส่วนร่วมของทุกภาคส่วน นอกจากนี้ สถานศึกษายังต้องจัดให้มีการพัฒนาผู้บริหาร ครู และบุคลากรทางการศึกษา เพื่อให้มีสมรรถนะทางวิชาชีพในการจัดการเรียนรู้ที่เหมาะสมกับโลกยุคดิจิทัลและโลกอนาคต (ธนภัทร เทพสถิตย์, 2565)

คุณภาพการจัดการศึกษาและการจัดการเรียนรู้ของคนไทยยังอยู่ในระดับค่อนข้างต่ำ และในปัจจุบันคนไทยได้รับโอกาสทางการศึกษาสูงขึ้น โดยมีจำนวนปีการศึกษาเฉลี่ยของประชากรเพิ่มขึ้นอย่างต่อเนื่อง แต่เมื่อพิจารณาคะแนนผลการทดสอบทางการศึกษาระดับชาติขั้นพื้นฐาน (O-NET) (สถาบันทดสอบทางการศึกษาแห่งชาติ) และผลคะแนนจากการทดสอบโครงการประเมินผลนักเรียนร่วมกับนานาชาติ (PISA) พบว่า อยู่ในระดับค่อนข้างต่ำ (สถาบันส่งเสริมการสอนวิทยาศาสตร์และเทคโนโลยี) ปัญหาเหล่านี้เกิดจากข้อจำกัดของหลักสูตรและระบบการเรียนการสอน ด้วยทรัพยากรที่มีอย่างจำกัดและปัจจัยต่าง ๆ ส่งผลต่อการศึกษาไทยในทุกระดับมีความจำเป็นในการปฏิรูปการศึกษา และคุณภาพทางการจัดการศึกษาอย่างเร่งด่วน ซึ่งบุคคลที่มีความสำคัญในการปฏิรูประบบการศึกษา คือ ผู้บริหารสถานศึกษา ซึ่งถือว่าเป็นบุคลากรที่มีส่วนสำคัญที่สุดในการพัฒนาคุณภาพการจัดการศึกษาและการเรียนรู้ภายในโรงเรียน เนื่องด้วยผู้บริหารสถานศึกษาเป็นผู้มีบทบาทในการกำหนดนโยบายการจัดการเรียนการสอนและการปฏิบัติงานในด้านต่าง ๆ ของครูผู้สอน เป็นผู้กำหนดทิศทางในการดำเนินงานให้บรรลุเป้าหมาย ดังนั้น เพื่อให้ระบบการพัฒนาผู้บริหารสถานศึกษาให้เป็นไปอย่างมีประสิทธิภาพ สามารถยกระดับการศึกษาในสถานศึกษาได้ดี จึงควรพัฒนาผู้บริหารสถานศึกษาให้มีทักษะในการบริหารสถานศึกษาด้านต่าง ๆ นอกจากนี้   
ยังต้องพัฒนาการปฏิบัติงานของครูให้สามารถปฏิบัติงานตามมาตรฐานวิชาชีพครู ทำหน้าที่หลักทางด้านการสอนและส่งเสริมการเรียนรู้ของผู้เรียนด้วยวิธีการต่าง ๆ ด้วยความมุ่งมั่น ซึ่งครูและบุคลากรทางการศึกษาจะต้องมีคุณสมบัติหรือลักษณะที่ดีในการบริหารและจัดการศึกษาให้มีประสิทธิภาพ เพื่อให้งานมีความสมบูรณ์ถูกต้อง และมีประสิทธิภาพ มีส่วนในการร่วมพัฒนาหลักสูตรสถานศึกษาให้มีความเหมาะสมกับผู้เรียน นอกจากนี้ยังต้องมีความสัมพันธ์ที่ดีกับผู้ปกครองและชุมชนอีกด้วย

ด้วยสำนักงานเขตพื้นที่การศึกษามัธยมศึกษาปทุมธานี มีนโยบายและแผนการจัดการศึกษาโดยมุ่งเน้นมุ่งเน้นพัฒนาผู้เรียนให้มีคุณภาพตามมาตรฐานชาติ โดยน้อมนำหลักปรัชญาเศรษฐกิจพอเพียงบนความเป็นไทย ดำรงชีวิตอยู่ในสถานการณ์ปัจจุบันอย่างมีความสุข และยังได้จัดทำแผนพัฒนาการศึกษาจังหวัดปทุมธานี (พ.ศ.2566–2568) มีทั้งหมด 5 ยุทธศาสตร์   
ซึ่งยุทธศาสตร์ที่ 4 ระบบบริหารจัดการศึกษามีประสิทธิภาพ และรองรับการเปลี่ยนแปลง มีความเกี่ยวข้องกับบุคลากรทางการศึกษา (แผนพัฒนาการศึกษา พ.ศ.2566-2568 จังหวัดปทุมธานี) จากยุทธศาสตร์ดังกล่าว ทำให้โรงเรียนมัธยมศึกษาในสังกัดสำนักงานเขตพื้นที่การศึกษามัธยมศึกษาปทุมธานีประสบปัญหาด้านการบริหารสถานศึกษาในยุคที่มีการเปลี่ยนแปลงอย่างรวดเร็วทั้งสถานการณ์ในปัจจุบัน และเทคโนโลยี

จากสภาพปัญหาดังกล่าว ผู้วิจัยจึงมีความสนใจศึกษาความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี จะทำให้ทราบว่าครูสังกัดสำนักงานเขตพื้นที่การศึกษามัธยมศึกษาปทุมธานี มีความคิดเห็นเกี่ยวกับทักษะการบริหารของผู้บริหารสถานศึกษากับการปฏิบัติงานของครูในระดับใด รวมทั้งทักษะการบริหารของผู้บริหารสถานศึกษามีความสัมพันธ์ที่ส่งผลต่อการปฏิบัติงานของครูหรือไม่อย่างไร เพื่อเป็นประโยชน์สำหรับผู้บริหารสถานศึกษาในสังกัดสำนักงานเขตพื้นที่การศึกษามัธยมศึกษาปทุมธานี   
นำมาพัฒนาทักษะการบริหารของผู้บริหารสถานศึกษาและเป็นข้อมูลให้หน่วยงานที่เกี่ยวข้องนำไปใช้ในการวางแผนปฏิบัติงานตลอดจนพัฒนาการศึกษาให้มีประสิทธิภาพต่อไป

**วัตถุประสงค์การวิจัย**

1. เพื่อศึกษาทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี

2. เพื่อศึกษาการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี

3. เพื่อศึกษาความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู   
สังกัดสำนักงานเขตพื้นที่การศึกษามัธยมศึกษาปทุมธานี

**วิธีดำเนินการวิจัย**

**1. ประชากรและกลุ่มตัวอย่าง**

ประชากรที่ใช้ในการวิจัย ได้แก่ ครูสังกัดสำนักงานเขตพื้นที่การศึกษามัธยมศึกษาปทุมธานี ปีการศึกษา 2566   
จากจำนวนสถานศึกษาทั้งหมด 22 โรงเรียน จำนวน 2,029 คน

กลุ่มตัวอย่างที่ใช้ในการวิจัยครั้งนี้ประกอบด้วย ครูสังกัดสำนักงานเขตพื้นที่การศึกษามัธยมศึกษาปทุมธานี   
ปีการศึกษา 2566 จำนวน 327 คน กำหนดขนาดกลุ่มตัวอย่างโดยใช้ตารางเทียบหากลุ่มตัวอย่างของ Krejcie and Morgan (1970) ได้ขนาดกลุ่มตัวอย่าง จำนวน 327 คน และใช้การสุ่มแบบแบ่งชั้น (Proportional Stratified Random Sampling) โดยแบ่งตามสหวิทยาเขตเป็นชั้นของการสุ่ม หลังจากนั้นคัดเลือกครูของแต่ละสหวิทยาเขตด้วยวิธีการสุ่มอย่างง่าย (Simple Random Sampling) ตามสัดส่วน แบบจับสลากไม่ใส่กลับจนได้ครบตามจำนวนที่กำหนดไว้ ซึ่งมีทั้งหมด 4 กลุ่ม คือ   
1) กลุ่มสัตตบงกต จำนวน 6 โรงเรียน 2) กลุ่มสวนเทพรัตน์ทีปไท้เฉลิมพระเกียรติ จำนวน 6 โรงเรียน 3) กลุ่มปิยมิตร จำนวน 5 โรงเรียน 4) กลุ่มปทุมเบญจา จำนวน 5 โรงเรียน

**2. เครื่องมือที่ใช้ในการวิจัย**

เครื่องมือที่ใช้ในการเก็บรวมรวมข้อมูลการวิจัยครั้งนี้เป็นแบบสอบถามเกี่ยวกับทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี ที่ผู้วิจัยได้สร้างและพัฒนาขึ้นภายใต้กรอบแนวคิด ทฤษฎี และงานวิจัยที่เกี่ยวข้อง โดยโครงสร้างของแบบสอบถามแบ่งออกเป็น 3 ตอน ดังนี้

ตอนที่ 1 แบบสอบถามเกี่ยวกับข้อมูลทั่วไปของผู้ตอบแบบสอบถาม ได้แก่ เพศ อายุ ระดับการศึกษา ประสบการณ์ในการทำงาน เป็นแบบตรวจสอบรายการ (Check List)

ตอนที่ 2 แบบสอบถามเกี่ยวกับระดับทักษะการบริหารของผู้บริหารสถานศึกษาเป็นแบบมาตราส่วนประมาณค่า (Rating Scale) แบ่งเป็น 5 ระดับ (พิมลพรรณ เพชรสมบัติ, 2561) โดยเกณฑ์การให้คะแนนแต่ละระดับมีความหมาย ดังนี้

ระดับ 5 หมายถึง ทักษะการบริหารของผู้บริหารสถานศึกษา อยู่ในระดับมากที่สุด

ระดับ 4 หมายถึง ทักษะการบริหารของผู้บริหารสถานศึกษา อยู่ในระดับมาก

ระดับ 3 หมายถึง ทักษะการบริหารของผู้บริหารสถานศึกษา อยู่ในระดับปานกลาง

ระดับ 2 หมายถึง ทักษะการบริหารของผู้บริหารสถานศึกษา อยู่ในระดับน้อย

ระดับ 1 หมายถึง ทักษะการบริหารของผู้บริหารสถานศึกษา อยู่ในระดับน้อยที่สุด

ตอนที่ 3 แบบสอบถามเกี่ยวกับระดับการปฏิบัติงานของครู เป็นแบบมาตราส่วนประมาณค่า (Rating Scale) แบ่งเป็น 5 ระดับ (พิมลพรรณ เพชรสมบัติ, 2561) โดยเกณฑ์การให้คะแนนแต่ละระดับมีความหมาย ดังนี้

ระดับ 5 หมายถึง การปฏิบัติงานของครู อยู่ในระดับมากที่สุด

ระดับ 4 หมายถึง การปฏิบัติงานของครู อยู่ในระดับมาก

ระดับ 3 หมายถึง การปฏิบัติงานของครู อยู่ในระดับปานกลาง

ระดับ 2 หมายถึง การปฏิบัติงานของครู อยู่ในระดับน้อย

ระดับ 1 หมายถึง การปฏิบัติงานของครู อยู่ในระดับน้อยที่สุด

การสร้างและหาคุณภาพเครื่องมือที่ใช้ในการวิจัย

การวิจัยครั้งนี้ผู้วิจัยได้ดำเนินการสร้างและพัฒนาเครื่องมือที่ใช้ในการวิจัย แบบสอบถาม มีดังนี้

1) ศึกษาค้นคว้าเอกสาร ตำรา แนวคิด ทฤษฎี และงานวิจัยที่เกี่ยวข้องกับทักษะการบริหารของผู้บริหารสถานศึกษา กับการปฏิบัติงานของครู โดยรวบรวมข้อมูลมาใช้เป็นกรอบหรือเป็นแนวทางในการสร้างแบบสอบถาม

2) สร้างแบบสอบถามให้ครอบคลุมวัตถุประสงค์ของการวิจัยและตัวแปรทุกตัวตามกรอบแนวคิด   
และขอบเขตของการวิจัย

3) เสนอแบบสอบถาม ฉบับร่าง ต่ออาจารย์ที่ปรึกษาวิทยานิพนธ์ เพื่อตรวจสอบความถูกต้อง  
และความครอบคลุมด้านเนื้อหาที่ต้องการวัด

4) ปรับปรุงแก้ไขแบบสอบถาม ตามคำแนะนำของอาจารย์ที่ปรึกษาวิทยานิพนธ์แล้วจึงนำไปให้ผู้เชี่ยวชาญ จำนวน 5 ท่าน ตรวจสอบพิจารณาความเหมาะสมในประเด็นของความเที่ยงตรงเชิงเนื้อหา (content validity) ซึ่งผู้เชี่ยวชาญ จำนวน 5 ท่าน ได้ตรวจสอบคุณภาพในด้านความเที่ยงตรงของเนื้อหาด้วยวิธีการหาค่าดัชนีความสอดคล้องระหว่างข้อคำถาม  
กับวัตถุประสงค์ (index of item objective congruence: IOC) โดยค่า IOC อยู่ระหว่าง 0.8-1

ให้คะแนน +1 ผู้เชี่ยวชาญแน่ใจคำถามนั้นสอดคล้องกับวัตถุประสงค์

ให้คะแนน 0 ผู้เชี่ยวชาญไม่แน่ใจว่าคำถามนั้นสอดคล้องกับวัตถุประสงค์

ให้คะแนน -1 ผู้เชี่ยวชาญแน่ใจว่าคำถามนั้นไม่สอดคล้องกับวัตถุประสงค์

โดยใช้สูตรค่า IOC ดังนี้



เมื่อ IOC แทน ความสอดคล้องระหว่างวัตถุประสงค์กับแบบทดสอบ

 แทน ผลรวมของคะแนนจากผู้เชี่ยวชาญทั้งหมด

n แทน จำนวนผู้เชี่ยวชาญทั้งหมด

5) ปรับปรุงข้อคำถามตามคำแนะนำของผู้เชี่ยวชาญ และคัดเลือกข้อคำถามที่มีค่าดัชนีความสอดคล้องตั้งแต่ 0.5 ขึ้นไป แล้วจึงนำแบบสอบถามไปทดลองใช้ (Try out) เพื่อตรวจความถูกต้องชัดเจน ซึ่งไม่ใช่กลุ่มตัวอย่าง  
ในงานวิจัย จำนวน 30 คน เพื่อตรวจสอบความชัดเจนของคำถาม และหลังจากนั้นนำไปหาค่าความเชื่อมั่น (Reliability)   
โดยวิธีหาค่าสัมประสิทธิ์แอลฟา (Alpha coefficient) ของ Cronbach โดยค่าที่ได้คือ 0.99

6)นำแบบสอบถามที่ปรับปรุงแก้ไขเรียบร้อยแล้วมาจัดทำเครื่องมือฉบับสมบูรณ์ แล้วนำไปใช้ในการวิจัย   
เพื่อเก็บรวบรวมข้อมูลจากกลุ่มตัวอย่างต่อไป

**3. การเก็บรวบรวมข้อมูล**

การเก็บรวบรวมข้อมูลในการวิจัยครั้งนี้ ผู้วิจัยดำเนินการเก็บรวบรวมข้อมูลด้วยตนเองโดยมีขั้นตอนดังนี้

1) ติดต่องานบัณฑิตศึกษา คณะครุศาสตร์อุตสาหกรรม มหาวิทยาลัยเทคโนโลยีราชมงคลธัญบุรี   
ให้จัดทำหนังสือราชการขอความอนุเคราะห์จากผู้บริหารสถานศึกษา ในสังกัดสำนักงานเขตพื้นที่การศึกษามัธยมศึกษาปทุมธานี เพื่อขออนุญาตเก็บรวบรวมข้อมูล

2) นำแบบสอบถามพร้อมหนังสือขอความอนุเคราะห์ไปยังสถานศึกษาที่เป็นกลุ่มตัวอย่าง เพื่อขออนุญาตในการเก็บรวบรวมข้อมูล จำนวน 327 ฉบับ พร้อมทั้งกำหนดวันและเวลาที่จะส่งแบบสอบถามกลับคืน และหากพบว่าสถานศึกษาใดยังไม่ส่งแบบสอบถามคืนตามกำหนด ผู้วิจัยจะส่งหนังสือขอความร่วมมือในการตอบแบบสอบถามอีกครั้งจนได้รับแบบสอบถามครบ

3) ผู้วิจัยนำแบบสอบถามที่ได้รับกลับคืนมา จำนวน 327 ฉบับ คิดเป็นร้อยละ 100.00 มาตรวจสอบความถูกต้องและสมบูรณ์ จากนั้นจึงนำแบบสอบถามที่มีความถูกต้องครบถ้วนมาจัดเรียงข้อมูลแยกข้อมูล และตรวจให้คะแนนตามเกณฑ์ที่ตั้งไว้ นำมาวิเคราะห์ข้อมูลในขั้นตอนต่อไป

**4. การวิเคราะห์ข้อมูล**

1) เมื่อผู้วิจัยนำแบบสอบถามที่ได้รับกลับคืนมาตรวจสอบความสมบูรณ์ของแบบสอบถาม แล้วทำการวิเคราะห์ข้อมูล คือ ระดับของทักษะการบริหารของผู้บริหารสถานศึกษากับการปฏิบัติงานของครู ผู้วิจัยใช้การวิเคราะห์ข้อมูลจาก

(1) แบบสอบถามตอนที่ 1 ซึ่งเกี่ยวกับข้อมูลทั่วไปของผู้ตอบแบบสอบถาม ทำการวิเคราะห์ข้อมูลโดยใช้การแจกแจงหาความถี่ และหาค่าร้อยละ จำแนกตาม เพศ อายุ ระดับการศึกษา และประสบการณ์การทำงาน

(2) แบบสอบถามตอนที่ 2 เกี่ยวกับทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี แบบสอบถามข้อมูลในส่วนที่เป็นมาตราส่วนประมาณค่า ค่าเฉลี่ย () และส่วนเบี่ยงเบนมาตรฐาน (S.D.) โดยนำค่าเฉลี่ยที่ได้ไปเทียบกับเกณฑ์ กำหนดเกณฑ์การแปลความหมายค่าเฉลี่ย ดังนี้ (พิมลพรรณ   
เพชรสมบัติ, 2561)

ค่าเฉลี่ย 4.50-5.00 หมายถึง ทักษะการบริหารของผู้บริหารสถานศึกษา มากที่สุด

ค่าเฉลี่ย 3.50-4.49 หมายถึง ทักษะการบริหารของผู้บริหารสถานศึกษา มาก

ค่าเฉลี่ย 2.50-3.49 หมายถึง ทักษะการบริหารของผู้บริหารสถานศึกษา ปานกลาง

ค่าเฉลี่ย 1.50-2.49 หมายถึง ทักษะการบริหารของผู้บริหารสถานศึกษา น้อย

ค่าเฉลี่ย 1.00-1.49 หมายถึง ทักษะการบริหารของผู้บริหารสถานศึกษา น้อยที่สุด

(3) แบบสอบถามตอนที่ 3 เกี่ยวกับระดับการปฏิบัติงานของครูในโรงเรียน แบบสอบถามข้อมูลในส่วนที่เป็นมาตราส่วนประมาณค่า ค่าเฉลี่ย () และส่วนเบี่ยงเบนมาตรฐาน (S.D.) โดยนำค่าเฉลี่ยที่ได้ไปเทียบกับเกณฑ์  
กำหนดเกณฑ์การแปลความหมายค่าเฉลี่ย ดังนี้ (พิมลพรรณ เพชรสมบัติ, 2561)

ค่าเฉลี่ย 4.50-5.00 หมายถึง การปฏิบัติงานของครู มากที่สุด

ค่าเฉลี่ย 3.50-4.49 หมายถึง การปฏิบัติงานของครู มาก

ค่าเฉลี่ย 2.50-3.49 หมายถึง การปฏิบัติงานของครู ปานกลาง

ค่าเฉลี่ย 1.50-2.49 หมายถึง การปฏิบัติงานของครู น้อย

ค่าเฉลี่ย 1.00-1.49 หมายถึง การปฏิบัติงานของครู น้อยที่สุด

2) การหาความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี วิเคราะห์โดยหาค่าสัมประสิทธิ์สหสัมพันธ์แบบเพียร์สัน (Pearson correlation Coefficient) ซึ่งกำหนดเกณฑ์การแปลความหมาย ดังนี้ (อ้างถึงใน สุภมาส อังศุโชติ และชูชาติ พ่วงสมจิตร์, 2557)

0.70-1.00 หมายถึง มีความสัมพันธ์กันในระดับสูง

0.30-0.69 หมายถึง มีความสัมพันธ์กันในระดับปานกลาง

0.01-0.29 หมายถึง มีความสัมพันธ์กันในระดับต่ำ

หากค่า r เป็นบวก หมายถึง ตัวแปรมีความสัมพันธ์กันทางบวก

หากค่า r เป็นลบ หมายถึง ตัวแปรมีความสัมพันธ์กันทางลบ

**ผลการวิจัย**

ผลการวิจัยเรื่อง ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู   
สังกัดสำนักงานเขตพื้นที่การศึกษามัธยมศึกษาปทุมธานี ผู้วิจัยได้สรุปผลการศึกษาไว้ดังนี้

1. จากการศึกษาทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี ผู้วิจัยวิเคราะห์โดยการหาค่าเฉลี่ย ( ) และส่วนเบี่ยงเบนมาตรฐาน (S.D.) โดยนำค่าเฉลี่ยที่ได้ไปเทียบกับเกณฑ์การแปลความหมายค่าเฉลี่ย (พิมลพรรณ เพชรสมบัติ, 2561) ดังตารางที่ 1

ตารางที่ 1 ค่าเฉลี่ย และส่วนเบี่ยงเบนมาตรฐาน ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมและเป็นรายด้าน

|  |  |  |  |  |
| --- | --- | --- | --- | --- |
| **ทักษะการบริหารของผู้บริหารสถานศึกษา (S)** |  | **S.D.** | **แปลผล** | **อันดับ** |
| 1. ทักษะด้านเทคนิค (S1) | 4.338 | 0.655 | มาก | 2 |
| 2. ทักษะด้านมนุษย์ (S2) | 4.238 | 0.735 | มาก | 6 |
| 3. ทักษะด้านความคิดรวบยอด (S3) | 4.282 | 0.676 | มาก | 5 |
| 4. ทักษะด้านการศึกษาและการสอน (S4) | 4.347 | 0.676 | มาก | 1 |
| 5. ทักษะด้านมโนภาพ (S5) | 4.301 | 0.697 | มาก | 3 |
| 6. ทักษะด้านมนุษย์สัมพันธ์ (S6) | 4.284 | 0.746 | มาก | 4 |
| รวม | 4.298 | 0.698 | มาก |  |

จากตารางที่ 1 พบว่า ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมอยู่ในระดับมาก *(=*4.298, S.D.=0.698) เมื่อพิจารณาเป็นรายข้อพบว่า ทักษะด้านการศึกษาและการสอน มีค่าเฉลี่ยสูงที่สุด *(=*4.347, S.D.=0.676) รองลงมาคือ ทักษะด้านเทคนิค *(=*4.338, S.D.=0.655) ส่วนข้อที่มีค่าเฉลี่ยต่ำที่สุดคือ ทักษะด้านมนุษย์ *(=*4.238, S.D.=0.735)

2. จากการศึกษาระดับความคิดเห็นเกี่ยวกับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี ผู้วิจัยวิเคราะห์โดยการหาค่าเฉลี่ย ( ) และส่วนเบี่ยงเบนมาตรฐาน (S.D.) โดยนำค่าเฉลี่ยที่ได้ไปเทียบกับเกณฑ์การแปลความหมายค่าเฉลี่ย (พิมลพรรณ เพชรสมบัติ, 2561) ดังตารางที่ 2

ตารางที่ 2 ค่าเฉลี่ย และส่วนเบี่ยงเบนมาตรฐาน การปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมและเป็นรายด้าน

|  |  |  |  |  |
| --- | --- | --- | --- | --- |
| **การปฏิบัติงานของครู (P)** |  | **S.D.** | **แปลผล** | **อันดับ** |
| 1. ด้านการปฏิบัติหน้าที่ครู (P1) | 4.531 | 0.560 | มากที่สุด | 2 |
| 2. ด้านการจัดการเรียนรู้ (P2) | 4.534 | 0.558 | มากที่สุด | 1 |
| 3. ด้านความสัมพันธ์กับผู้ปกครองและชุมชน (P3) | 4.458 | 0.602 | มาก | 3 |
| รวม | 4.508 | 0.573 | มากที่สุด |  |

จากตารางที่ 2 พบว่า ระดับความคิดเห็นเกี่ยวกับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมอยู่ในระดับมากที่สุด *(=*4.508, S.D.=0.573) เมื่อพิจารณาเป็นรายข้อพบว่า ด้านการจัดการเรียนรู้ มีค่าเฉลี่ยสูงที่สุด *(=*4.534, S.D.=0.558) รองลงมาคือ ด้านการปฏิบัติหน้าที่ครู *(=*4.531, S.D.=0.560) ส่วนข้อที่มีค่าเฉลี่ยต่ำที่สุดคือ ด้านความสัมพันธ์กับผู้ปกครองและชุมชน *(=*4.458, S.D.=0.602)

3. จากการศึกษาการวิเคราะห์ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงาน  
ของครู สังกัดสำนักงานเขตพื้นที่การศึกษามัธยมศึกษาปทุมธานี ผู้วิจัยใช้การวิเคราะห์ค่าสัมประสิทธิ์สหสัมพันธ์แบบเพียร์สัน (Pearson's Product Moment Correlation Coefficient) ดังตารางที่ 3

ตารางที่ 3 การวิเคราะห์ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู   
สังกัดสำนักงานเขตพื้นที่การศึกษามัธยมศึกษาปทุมธานี

|  | **S1** | **S2** | **S3** | **S4** | **S5** | **S6** | **P1** | **P2** | **P3** | **S** | **P** |
| --- | --- | --- | --- | --- | --- | --- | --- | --- | --- | --- | --- |
| **S1** | 1 |  |  |  |  |  |  |  |  |  |  |
| **S2** | 0.837\*\* | 1 |  |  |  |  |  |  |  |  |  |
| **S3** | 0.835\*\* | 0.869\*\* | 1 |  |  |  |  |  |  |  |  |
| **S4** | 0.757\*\* | 0.800\*\* | 0.816\*\* | 1 |  |  |  |  |  |  |  |
| **S5** | 0.773\*\* | 0.793\*\* | 0.844\*\* | 0.815\*\* | 1 |  |  |  |  |  |  |
| **S6** | 0.798\*\* | 0.840\*\* | 0.833\*\* | 0.738\*\* | 0.847\*\* | 1 |  |  |  |  |  |
| **P1** | 0.337\*\* | 0.333\*\* | 0.383\*\* | 0.424\*\* | 0.363\*\* | 0.338\*\* | 1 |  |  |  |  |
| **P2** | 0.345\*\* | 0.325\*\* | 0.422\*\* | 0.426\*\* | 0.393\*\* | 0.329\*\* | 0.808\*\* | 1 |  |  |  |
| **P3** | 0.423\*\* | 0.465\*\* | 0.509\*\* | 0.495\*\* | 0.455\*\* | 0.426\*\* | 0.677\*\* | 0.788\*\* | 1 |  |  |
| **S** | 0.903\*\* | 0.933\*\* | 0.941\*\* | 0.889\*\* | 0.922\*\* | 0.924\*\* | 0.393\*\* | 0.404\*\* | 0.501\*\* | 1 |  |
| **P** | 0.406\*\* | 0.414\*\* | 0.483\*\* | 0.492\*\* | 0.444\*\* | 0.401\*\* | 0.896\*\* | 0.942\*\* | 0.908\*\* | 0.477\*\* | 1 |
| \*\*. Correlation is significant at the 0.01 level (2-tailed). | | | | | | | | | | | |

จากตารางที่ 3 พบว่า ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมมีความสัมพันธ์กันทางบวกในระดับปานกลาง (r=0.477) อย่างมีนัยสำคัญทางสถิติที่ระดับ 0.01 เมื่อพิจารณารายด้านพบว่า ทักษะด้านการศึกษาและการสอน (S4) มีความสัมพันธ์กับการปฏิบัติงานครูในภาพรวมสูงที่สุด ซึ่งมีความสัมพันธ์เท่ากับ 0.492 เมื่อพิจารณาเป็นรายคู่ พบว่า คู่ที่มีความสัมพันธ์กันมากที่สุด ได้แก่ ทักษะด้านความคิดรวบยอด (S3) กับด้านความสัมพันธ์กับผู้ปกครองและชุมชน (P3) มีค่าความสัมพันธ์เท่ากับ 0.509 อย่างมีนัยสำคัญทางสถิติที่ระดับ 0.01 รองลงมาคือ ทักษะด้านการศึกษาและการสอน (S4) กับด้านความสัมพันธ์กับผู้ปกครองและชุมชน (P3) มีค่าความสัมพันธ์เท่ากับ 0.495 อย่างมีนัยสำคัญทางสถิติที่ระดับ 0.01 และมีความสัมพันธ์ต่างที่สุดคือ ทักษะด้านมนุษย์ (S2) กับด้านการจัดการเรียนรู้ (P2) มีค่าความสัมพันธ์เท่ากับ 0.325 อย่างมีนัยสำคัญทางสถิติที่ระดับ 0.01

**สรุปผลและอภิปรายผล**

**สรุปผล**

ผลการวิเคราะห์ข้อมูลเรื่อง ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี สรุปผลการวิจัยได้ดังนี้

1) ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมอยู่ในระดับมาก เมื่อพิจารณาเป็นรายด้านพบว่า ทักษะด้านการศึกษาและการสอน มีค่าเฉลี่ยสูงที่สุด รองลงมาคือ ทักษะด้านเทคนิค ส่วนข้อที่มีค่าเฉลี่ยต่ำที่สุดคือ ทักษะด้านมนุษย์

2) การปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมอยู่ในระดับมากที่สุด เมื่อพิจารณาเป็นรายข้อพบว่า ด้านการจัดการเรียนรู้ มีค่าเฉลี่ยสูงที่สุด รองลงมาคือ ด้านการปฏิบัติหน้าที่ครู ส่วนข้อที่มีค่าเฉลี่ยต่ำที่สุดคือ ด้านความสัมพันธ์กับผู้ปกครองและชุมชน

3) การหาความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมมีความสัมพันธ์กันทางบวกในระดับปานกลาง (r=0.477) อย่างมีนัยสำคัญทางสถิติที่ระดับ 0.01 สอดคล้องกับสมมติฐานที่ตั้งไว้ เมื่อพิจารณารายด้านพบว่า ทักษะด้านการศึกษาและการสอน (S4) มีความสัมพันธ์กับการปฏิบัติงานครูในภาพรวมสูงที่สุด ซึ่งมีความสัมพันธ์เท่ากับ 0.492 เมื่อพิจารณาเป็นรายคู่ พบว่า   
คู่ที่มีความสัมพันธ์กันมากที่สุด ได้แก่ ทักษะด้านความคิดรวบยอด (S3) กับด้านความสัมพันธ์กับผู้ปกครองและชุมชน (P3)   
มีค่าความสัมพันธ์เท่ากับ 0.509 อย่างมีนัยสำคัญทางสถิติที่ระดับ 0.01 รองลงมาคือ ทักษะด้านการศึกษาและการสอน (S4) กับด้านความสัมพันธ์กับผู้ปกครองและชุมชน (P3) มีค่าความสัมพันธ์เท่ากับ 0.495 อย่างมีนัยสำคัญทางสถิติที่ระดับ 0.01 และมีความสัมพันธ์ต่ำที่สุดคือ ทักษะด้านมนุษย์ (S2) กับ ด้านการจัดการเรียนรู้ (P2) มีค่าความสัมพันธ์เท่ากับ 0.325   
อย่างมีนัยสำคัญทางสถิติที่ระดับ 0.01

**อภิปรายผล**

จากผลการศึกษาความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู   
สังกัดสำนักงานเขตพื้นที่การศึกษามัธยมศึกษาปทุมธานี มีประเด็นที่สมควรอภิปราย ดังนี้

1) ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมเป็นรายด้านอยู่ในระดับมาก ทั้งนี้อาจเพราะผู้บริหารสถานศึกษามีทักษะที่จำเป็นในการบริหารสถานศึกษา มีความรู้ความสามารถในการบริหารงานของผู้บริหารตามภารกิจที่ได้รับมอบหมายจากองค์การอย่างรวดเร็วและถูกต้อง สามารถใช้ความรู้ ความสามารถ เทคนิคและวิธีการต่างๆ ในการบริหารจัดการทรัพยากรได้อย่างคล่องแคล่ว แม่นยำและเกิดประสิทธิภาพ บรรลุตามวัตถุประสงค์และเป้าหมายขององค์การ ทักษะการบริหารของผู้บริหารสถานศึกษาเป็นทักษะที่มีความสำคัญอย่างยิ่ง โดยเฉพาะเป็นสิ่งที่ช่วยการขับเคลื่อนนโยบายและกำหนดทิศทางในการดำเนินงานให้บรรลุเป้าหมาย เป็นบทบาทหน้าที่และการปฏิบัติงานของผู้บริหาร ผู้บริหารที่ประสบผลสำเร็จต้องมีความรู้ความสามารถและทักษะในการจัดการ ซึ่งสอดคล้องกับผลการวิจัยของศรัญญา น้อยพิมาย และพิมลพรรณ เพชรสมบัติ (2562) ศึกษาเรื่อง ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 ผลการวิจัยพบว่า สภาพที่พึงประสงค์ของทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาปทุมธานีเขต 2 ภาพรวมอยู่ในระดับมาก และยังสอดคล้องกับณัฐพล หงษ์คำ (2565) ศึกษาเรื่อง ความสัมพันธ์ระหว่างทักษะการบริหารของผู้บริหารสถานศึกษากับแรงจูงใจในการปฏิบัติงานของครู สังกัดสำนักงานเขตพื้นที่การศึกษามัธยมศึกษา กรุงเทพมหานคร เขต 1 กลุ่มโรงเรียนที่ 2 ผลการวิจัยพบว่า ทักษะการบริหารของผู้บริหารสถานศึกษา โดยรวมอยู่ในระดับมาก และสอดคล้องกับสุรศักดิ์ พฤคณา (2565) ศึกษาเรื่อง ความสัมพันธ์ระหว่างทักษะการบริหารของผู้บริหารสถานศึกษากับชุมชนการเรียนรู้ทางวิชาชีพในโรงเรียนกลุ่มอำเภอนิคมพัฒนา สังกัดสำนักงานเขตพื้นที่การศึกษาประถมศึกษาระยอง เขต 1 ผลการวิจัยพบว่า ทักษะการบริหารของผู้บริหารสถานศึกษา ในโรงเรียนกลุ่มอำเภอนิคมพัฒนา สังกัดสำนักงานเขตพื้นที่การศึกษาประถมศึกษาระยอง เขต 1 พบว่า มีค่าเฉลี่ยโดยรวมและรายด้านอยู่ในระดับมาก

2) การปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมอยู่ในระดับมากที่สุด ทั้งนี้อาจเป็นเพราะครูได้ปฏิบัติตามมาตรฐานการปฏิบัติงานของครูได้อย่างมีประสิทธิภาพ มีความรู้ ทักษะ ความคิด คุณธรรมจริยธรรมแก่นักเรียน ด้วยความมุ่งมั่นเป็นตัวอย่างที่ดีในสถานศึกษาและสังคม จัดกิจกรรมส่งเสริมพัฒนาผู้เรียนด้วยจิตสำนึกและมีความรับผิดชอบ สามารถหล่อหลอมให้ผู้เรียนเติบโตเป็นทรัพยากรที่มีคุณภาพของสังคมและประเทศชาติ   
ให้ผู้เรียนสามารถพัฒนาตนเองได้ตามศักยภาพ อบรมคุณลักษณะที่ดีงามให้แก่ผู้เรียนได้เป็นคนดี คนเก่ง และสามารถดำรงชีวิตอยู่ในสังคมได้อย่างมีความสุข นอกจากนี้ยังต้องมีหน้าที่รับผิดชอบเกี่ยวกับการสืบทอดมรดกทางวัฒนธรรมจากคนรุ่นหนึ่งให้ตกทอดไปสู่คนอีกรุ่นหนึ่งอีกด้วย ซึ่งสอดคล้องกับธนพล สะพังเงิน (2564) ศึกษาเรื่อง ความสัมพันธ์ระหว่างพฤติกรรมผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษาประถมศึกษาอุดรธานี เขต 3 ผลการวิจัยพบว่า การปฏิบัติงานของครูตามความคิดเห็นของผู้บริหารสถานศึกษาและครูผู้สอน สังกัดสำนักงานเขตพื้นที่การศึกษาประถมศึกษาอุดรธานี เขต 3 โดยรวมและรายด้านทุกด้านอยู่ในระดับมากที่สุด และสอดคล้องกับกัญญา ฤทธิ์สาคร (2557) ศึกษาเรื่อง ความสัมพันธ์ระหว่างการบริหารความเสี่ยงกับประสิทธิภาพการปฏิบัติงานของครูในสถานศึกษา   
สังกัดสำนักงานส่งเสริมการศึกษานอกระบบ และการศึกษาตามอัธยาศัยจังหวัดปทุมธานี ผลการวิจัย การปฏิบัติงานของครูในสถานศึกษาสังกัดสำนักงานส่งเสริมการศึกษานอกระบบ และการศึกษาตามอัธยาศัยจังหวัดปทุมธานีอยู่ในระดับมากที่สุด

3) การหาความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี โดยภาพรวมมีความสัมพันธ์กันทางบวกในระดับปานกลาง ทั้งนี้อาจเป็นเพราะผู้บริหารสถานศึกษาสามารถทำงานร่วมกับผู้อื่นและสร้างความร่วมมือกับกลุ่มในฐานะผู้นำ เข้าใจถึงความต้องการของบุคลากรในสถานศึกษา รู้จักกระตุ้นคนในองค์กรหรือหน่วยงานให้มีส่วนร่วมในการวางแผน ทำกิจกรรมด้านต่าง ๆ   
ให้บรรลุเป้าหมาย มีความมั่นใจและมั่นคงในอารมณ์ และรับฟังความคิดเห็นของผู้ร่วมงานได้ดี รู้จักใช้คนให้ปฏิบัติงานในโรงเรียน เข้าใจสภาพความแตกต่างของมนุษย์ สามารถสร้างระบบความร่วมมือระหว่างผู้ร่วมงานฝ่ายต่าง ๆ ได้ และสามารถสร้างความร่วมมือในการทำงานให้เกิดขึ้นภายในองค์กร นอกจากนี้ผู้บริหารยังมีพหุวัฒนธรรมซึ่งเป็นอีกด้านที่สำคัญอันอยู่ภายใต้ทักษะความสัมพันธ์ระหว่างบุคคล สำหรับผู้บริหารในการทำงานอย่างมีประสิทธิภาพ และดำเนินธุรกิจกับผู้คนจากหลากหลายเชื้อชาติ ซึ่งพหุวัฒนธรรมมีความสัมพันธ์อย่างใกล้ชิดกับความสำคัญของความสามารถในการพูดได้สองภาษาของผู้บริหาร รวมไปถึงผู้ใต้บังคับบัญชา อันแสดงถึงการมีสินทรัพย์ที่สำคัญยิ่งในโลกปัจจุบัน และสภาพแวดล้อมในการทำงานประกอบด้วยหลากหลายเชื้อชาติ เพื่อความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครูให้มีประสิทธิภาพซึ่งสอดคล้องกับมัลลิกา ถามูล (2565) ศึกษาเรื่อง ความสัมพันธ์ระหว่างทักษะทางการบริหารของผู้บริหารสถานศึกษา และประสิทธิผลการปฏิบัติงานของครูในยุคดิจิทัล ผลการวิจัยพบว่า ความสัมพันธ์ระหว่างทักษะทางการบริหารของผู้บริหารสถานศึกษา และประสิทธิผลการปฏิบัติงานของครูในยุคดิจิทัล ในระดับปานกลาง (r = 0.48\*\*)   
อย่างมีนัยสำคัญทางสถิติที่ระดับ 0.01 และสอดคล้องกับณรงค์ชัย บุญประเสริฐ (2563) ศึกษาเรื่อง ความสัมพันธ์ระหว่างทักษะการบริหารสถานศึกษาในศตวรรษที่ 21 กับประสิทธิภาพการปฏิบัติงานของครูและบุคลากรทางการศึกษา   
สังกัดสำนักงานเขตพื้นที่การศึกษาประถมศึกษาระยอง เขต 1 ผลการวิจัยพบว่า ตามความคิดเห็นของครูและบุคลากรทางการศึกษาทักษะการบริหารสถานศึกษาในศตวรรษที่ 21 มีความสัมพันธ์กันทางบวกในระดับปานกลางกับประสิทธิภาพการปฏิบัติงานของครูและบุคลากรทางการศึกษาอย่างมีนัยสำคัญทางสถิติที่ระดับ 0.01

**ข้อเสนอแนะ**

**ข้อเสนอแนะในการนำผลวิจัยไปใช้**หรือข้อเสนอแนะเชิงนโยบาย

1) จากผลการวิจัยพบว่า ทักษะการบริหารของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษาปทุมธานีนั้น ทักษะด้านมนุษย์ มีค่าเฉลี่ยต่ำสุด ดังนั้น ผู้บริหารสถานศึกษาควรให้ความสำคัญเกี่ยวกับการพัฒนาความสามารถในการทำงานร่วมกับผู้อื่น และรู้จักใช้คนให้ปฏิบัติงานในโรงเรียน ควรเข้าใจสภาพความแตกต่างของมนุษย์ และสามารถสร้างระบบความร่วมมือระหว่างผู้ร่วมงานฝ่ายต่าง ๆ ได้ โดยการสร้างแรงจูงใจ การสร้างขวัญกำลังใจในการทำงาน รู้วิธีสร้างทีมงาน เพื่อให้การบริหารสำเร็จตามจุดมุ่งหมายอย่างมีประสิทธิภาพ

2) จากผลการวิจัยพบว่า การปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานี   
ด้านความสัมพันธ์กับผู้ปกครองและชุมชน มีค่าเฉลี่ยต่ำสุด ดังนั้น ครูควรมีการพัฒนาการสร้างความสัมพันธ์กับผู้ปกครองและชุมชนในส่วนที่เกี่ยวข้องกับการเรียนการสอน โดยการแจ้งข่าวคราวการเคลื่อนไหวทางการศึกษาให้ผู้ปกครองและชุมชนทราบ การนำผู้นำในชุมชนให้มีส่วนร่วมในการให้ความรู้กับนักเรียนในด้านต่าง ๆ ตลอดจนเสริมสร้างความเข้าใจอันดีระหว่างโรงเรียนกับผู้ปกครองและชุมชนเพื่อความสัมพันธ์ที่ดีระหว่างผู้ปกครองกับชุมชน และก่อให้เกิดประโยชน์ต่อชุมชนอีกด้วย

3) จากผลการวิจัยพบว่า ความสัมพันธ์ระหว่างทักษะการบริหารของผู้บริหารสถานศึกษากับการปฏิบัติงานของครู สังกัดสำนักงานเขตพื้นที่การศึกษามัธยมศึกษาปทุมธานีนั้น ทักษะด้านความคิดรวบยอดและด้านความสัมพันธ์กับผู้ปกครองและชุมชนมีความสัมพันธ์กันมากที่สุด ดังนั้น ผู้บริหารต้องมีความสามารถในการมองเห็นภาพรวมทั้งหมดขององค์การ   
การคาดการณ์เหตุการณ์ล่วงหน้าได้ใกล้เคียงหรือถูกต้อง การวินิจฉัย รวมทั้งเห็นวิธีการแก้ปัญหาโดยคำนึงถึงประโยชน์ได้อย่างเหมาะสม การวิเคราะห์ความสัมพันธ์ต่าง ๆ ของผู้ปกครองและชุมชนที่จะส่งผลต่อกัน โดยกำหนดวิสัยทัศน์ที่เกี่ยวข้องกับผู้ปกครองและชุมชนเพื่อให้ประสบผลสำเร็จตามเป้าหมาย

**ข้อเสนอแนะในการวิจัยครั้งต่อไป**

1) ควรศึกษาปัจจัยที่ส่งผลต่อทักษะการบริหารของผู้บริหารสถานศึกษาสังกัดสำนักงานเขตพื้นที่การศึกษามัธยมศึกษาปทุมธานี

2) ควรศึกษาทักษะการบริหารของผู้บริหารสถานศึกษาสังกัดสำนักงานเขตพื้นที่การศึกษามัธยมศึกษาปทุมธานี โดยเก็บข้อมูลเชิงคุณภาพเพื่อให้ได้มาซึ่งข้อมูลที่ลุ่มลึกมากยิ่งขึ้น

**เอกสารอ้างอิง**

กัญญา ฤทธิ์สาคร. (2557). *ความสัมพันธ์ระหว่างการบริหารความเสี่ยงกับประสิทธิภาพการปฏิบัติงานของครูในสถานศึกษา*

*สังกัดสำนักงานส่งเสริมการศึกษานอกระบบ และการศึกษาตามอัธยาศัยจังหวัดปทุมธานี.*(วิทยานิพนธ์ศึกษา

ศาสตรมหาบัณฑิต). มหาวิทยาลัยเทคโนโลยีราชมงคลธัญบุรี.

<http://www.repository.rmutt.ac.th/dspace/handle/123456789/2556>.

ชนัษฎาภรณ์ ใจแน่น. (2560). *ความสัมพันธ์ระหว่างภาวะผู้นำของผู้บริหารสถานศึกษากับประสิทธิภาพการปฏิบัติงานของครู*

*โรงเรียนบริษัทไทยกสิกรสงเคราะห์ สังกัดสำนักงานเขตพื้นที่การศึกษา ประถมศึกษาชลบุรี เขต 3.*

(วิทยานิพนธ์วิทยานิพนธ์ปริญญามหาบัณฑิต). มหาวิทยาลัยบูรพา.

<https://buuir.buu.ac.th/xmlui/handle/1234567890/6876>.

ณรงค์ชัย บุญประเสริฐ. (2563). *ความสัมพันธ์ระหว่างทักษะการบริหารสถานศึกษาในศตวรรษที่ 21 กับประสิทธิภาพการ*

*ปฏิบัติงานของครูและบุคลากรทางการศึกษา สังกัดสำนักงานเขตพื้นที่การศึกษาประถมศึกษาระยอง เขต 1.*

(วิทยานิพนธ์ปริญญาครุศาสตรมหาบัณฑิต). มหาวิทยาลัยราชภัฏรำไพพรรณี.

<https://etheses.rbru.ac.th/showthesis.php?theid=378&group=20&depid=3>.

ณัฐพล หงษ์คำ. (2565). *ความสัมพันธ์ระหว่างทักษะการบริหารของผู้บริหารสถานศึกษากับแรงจูงใจในการปฏิบัติงานของครู*

*สังกัดสำนักงานเขตพื้นที่การศึกษามัธยมศึกษา กรุงเทพมหานคร เขต 1 กลุ่มโรงเรียนที่ 2.*วารสารมนุษยศาสตร์

สังคมศาสตร์และนวัตกรรม มหาวิทยาลัยกาฬสินธุ์, ปีที่ 1 ฉบับที่ 2 กรกฎาคม-ธันวาคม 2565 สืบค้นจาก

<https://so02.tci-thaijo.org/index.php/hsi_01/article/view/255413/172943>.

ธนพล สะพังเงิน. (2564). *ความสัมพันธ์ระหว่างพฤติกรรมผู้บริหารสถานศึกษากับการ ปฏิบัติงานของครูสังกัดสำนักงานเขต*

*พื้นที่การศึกษาประถมศึกษาอุดรธานี เขต 3.* (วิทยานิพนธ์ปริญญาครุศาสตรมหาบัณฑิต). มหาวิทยาลัยราชภัฏ

สกลนคร. https://gsmis.snru.ac.th/e-thesis/file\_att1/2021113062421229135\_fulltext.pdf.

ธนภัทร เทพสถิตย์. (2565). *ทักษะการบริหารของผู้บริหารสถานศึกษากับคุณภาพชีวิตการทำงานของครู สังกัดสำนักงานเขต*

*พื้นที่การศึกษามัธยมศึกษาสุพรรณบุรี.* (วิทยานิพนธ์ศึกษาศาสตรมหาบัณฑิต).มหาวิทยาลัยศิลปากร.

http://ithesis-ir.su.ac.th/dspace/handle/123456789/4118.

พิมลพรรณ เพชรสมบัติ. (2561). *การวิจัยทางการบริหารศึกษา.* ทริปเพิ้ล เอ็ดดูเคชั่น.

มัลลิกา ถามูล. (2565). *ความสัมพันธ์ระหว่างทักษะทางการบริหารของผู้บริหารสถานศึกษา และประสิทธิผลการปฏิบัติงาน*

*ของครูในยุคดิจิทัล.* วารสารการบริหารการศึกษาและภาวะผู้นำ มหาวิทยาลัยราชภัฏสกลนคร, ปีที่ 10 ฉบับที่

38 (2565), 286-293. สืบค้นจาก https://jeal.snru.ac.th/ArticleView?ArticleID=1066.

ศรัญญา น้อยพิมาย และพิมลพรรณ เพชรสมบัติ. (2562). *ทักษะการบริหารของผู้บริหารสถานศึกษา สำนักงานเขตพื้นที่*

*การศึกษาประถมศึกษาปทุมธานี เขต 2.* (วิทยานิพนธ์ศึกษาศาสตรมหาบัณฑิต). มหาวิทยาลัยเทคโนโลยีราช

มงคลธัญบุรี. <http://www.repository.rmutt.ac.th/dspace/bitstream/123456789/3820/1/RMUTT->

167653.pdf.

สถาบันทดสอบทางการศึกษาแห่งชาติ. (10 ธันวาคม 2566). *ผลการทดสอบทางการศึกษาระดับชาติขั้นพื้นฐาน (0-NET).* <https://www.niets.or.th/th/catalog/view/3121>.

สถาบันส่งเสริมการสอนวิทยาศาสตร์และเทคโนโลยี. (6 ธันวาคม 2566). *ผลการประเมิน PISA 2022.* [*https://pisathailand.ipst.ac.th/news-21/*](https://pisathailand.ipst.ac.th/news-21/)*.*

สำนักงานศึกษาธิการจังหวัดปทุมธานี. (2565). *แผนพัฒนาการศึกษา (พ.ศ.2566-2568) จังหวัดปทุมธานี.* ม.ป.ท.

สุภมาส อังศุโชติ และคณะ. (2557). *สถิติวิเคราะห์สำหรับการวิจัยทางสังคมศาสตร์และ พฤติกรรมศาสตร์: เทคนิคการใช้*

*โปรแกรม LISREL*. (พิมพ์ครั้งที่ 4). เจริญดีมั่นคง การพิมพ์.

สุรศักดิ์ พฤคณา. (2565). *ความสัมพันธ์ระหว่างทักษะการบริหารของผู้บริหารสถานศึกษากับชุมชนการเรียนรู้ทางวิชาชีพใน*

*โรงเรียนกลุ่มอาเภอนิคมพัฒนาสังกัดสานักงานเขตพื้นที่การศึกษาประถมศึกษาระยอง เขต 1.*(วิทยานิพนธ์

ปริญญามหาบัณฑิต). วารสารบริหารการศึกษา มศว ปีที่ 19 ฉบับที่ 37, 118-127. สืบค้นจาก

<https://ejournals.swu.ac.th/index.php/EAJ/article/view/15460>.

Krejcie, R.V., & D.W. Morgan. (1970). *Determining Sample Size for Research Activities*. Educational and Psychological Measurement.